Kirkenes lufthavn, Høybuktmoen

Kirkenes lufthavn, Høybuktmoen (IATA: KKN, ICAO: ENKR, nordsamisk: Girkonjárga, kvensk: Kirkkoniemi) eies og drives av Avinor. Lufthavnen ligger på Høybuktmoen omtrent 10 km fra Kirkenes, i Sør-Varanger kommune i Finnmark

I 1941 etablerte tyskerne to rullebaner på Høybuktmoen, på 1 000 og 1 200 meter. Disse ble etablert av hensyn til de tyske angrepene på Sovjetunionen. Det som den gang ble etablert som den korteste rullebanen (omtrentlig retning 15/33) er ikke lenger i drift, men deler av den fungerer i dag som taksebane delta.

Da tyskerne trakk seg tilbake, ble flyplassen ødelagt, men den ble i etterkrigsårene gjenoppbygget og rullebanene utvidet til henholdsvis 1 270 og 1 600 meter. I 1963 ble Høybuktmoen lufthavn, sammen med Alta lufthavn og Banak lufthavn i Lakselv, innlemmet i det nasjonale stamrutenettet.

Flyselskaper og destinasjoner

Innland

  Flyselskap  DestinasjonerNorwegian Air ShuttleOsloScandinavian AirlinesSAS.no: Rutekart  OsloWiderøeWF.no: RutekartAlta, Berlevåg, Båtsfjord, Tromsø, Vadsø, Vardø

Utland

  Flyselskap  DestinasjonerFinnairHelsingfors, Ivalo

I tillegg har Luftambulansetjenesten base i Kirkenes med ett Beech King Air 250-fly stasjonert ved lufthavnen. Dette fungerer som ambulansefly og benyttes i stor grad i beredskap for Øst-Finnmark.
Politiet har også et helikopter av type Leonardo AW169 stasjonert her.

Referanser

Eksterne lenker
 Avinors side om Kirkenes lufthavn, Høybuktmoen
 Reasfaltering av Kirkenes lufthavn på Veidekkes nettsted

Kategori:Avinor-flyplasser
Kategori:Flyplasser i Finnmark
Kategori:Samferdsel i Sør-Varanger
Kategori:Byggverk fullført i 1963
Kategori:Byggverk i Sør-Varanger
Kategori:Flyplasser åpnet i 1941